Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**АВТО ЗАМЫН ТУХАЙ ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Авто замын тухай хуулийн 16 дугаар зүйлийн 16.2, 16.6 дахь хэсгийг доор дурдсанаар өөрчлөн найруулсугай:

 1/16 дугаар зүйлийн 16.2 дахь хэсэг:

 “16.2.олон улсын чанартай болон тусгай зориулалтын авто замын зурвас газрын хэмжээг Газрын ерөнхий хуулийн 100.3-д заасны дагуу тогтооно.”

2/16 дугаар зүйлийн 16.6 дахь хэсэг:

 “16.6.Авто замын зурвас газарт Газрын ерөнхий хуулийн 100.5-д зааснаас бусад үйл ажиллагаа явуулахыг хориглох бөгөөд уг үйл ажиллагааг явуулах зөвшөөрлийг автозамын асуудал эрхэлсэн төрийн захиргааны төв байгууллага шийдвэрлэнэ.”

 **2 дугаар зүйл.** Автозамын тухай хуулийн 16 дугаар зүйлийн 16.4, 16.5 дахь хэсгийг тус тус хүчингүй болсонд тооцсугай.

**3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**АЯЛАЛ ЖУУЛЧЛАЛЫН ТУХАЙ** **ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Аялал жуулчлалын тухай хуулийн 2 дугаар зүйлийн 2.1 дэх хэсгийн “Газрын хууль” гэснийг “Газрын ерөнхий хууль” гэж өөрчилсүгэй.

**2 дугаар зүйл.**Аялал жуулчлалын тухай хуулийн 18 дугаар зүйлийн 18.2.2 дахь заалтыг хүчингүй болсонд тооцсугай.

**3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**БАЙГАЛЬ ОРЧИНД НӨЛӨӨЛӨХ БАЙДЛЫН ҮНЭЛГЭЭНИЙ ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Байгаль орчинд нөлөөлөх байдлын үнэлгээний тухай хуулийн 7 дугаар зүйлийн 7.2 дахь хэсгийн “, аж ахуйн зориулалтаар газар эзэмших, ашиглах эрх авах болон” гэснийг хассугай.

 **2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**БАЙГАЛЬ ОРЧНЫГ ХАМГААЛАХ ТУХАЙ ХУУЛИЙН**

**ЗАРИМ ЗААЛТЫГ ХҮЧИНГҮЙ БОЛСОНД ТООЦОХ ТУХАЙ**

**1 дүгээр зүйл.** Байгаль орчныг хамгаалах тухай хуулийн 6 дугаар зүйлийн 3 дахь хэсгийн “Хууль буюу гэрээнд заасан журмын дагуу иргэн өмчийн болон эзэмшлийн, аж ахуйн нэгж, байгууллага эзэмшлийн” гэснийг “Монгол Улсын иргэн, хуулийн этгээд хууль болон гэрээнд заасны дагуу Газрын ерөнхий хуулийн 38.1, 47.1-т заасан үндэслэлээр газар өмчлөх болон болон газрын хязгаарлагдмал эрхээр шилжүүлэн авсан газартаа” гэж өөрчилсүгэй.

 **2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**БАРИЛГЫН ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Барилгын тухай хуульд доор дурдсан агуулгатай дараах хэсэг, заалт нэмсүгэй:

1/4 дугаар зүйлийн 4.1.44 дэх заалт:

“4.1.44. “ногоон барилга” гэж хүний эрүүл мэнд, хүрээлэн байгаа орчинд сөрөг нөлөөгүй материал ашигласан, дулааны алдагдал хамгийн бага байх хийцтэй, агаарт ялгаруулах хаягдал багатай халаалтын шийдэлтэй, эрчим хүч, нөөцийн хэмнэлттэй, үр ашигтай, хур тундасны усыг хуримтлуулж ашиглах, хаягдал бохир усаа цэвэрлэж зайлуулах технологи бүхий, тав тухтай орчныг бүрдүүлсэн барилга байгууламжийг”

2/33 дугаар зүйлийн 33.1.221 дэх заалт:

“33.1.221. Барилгын эрчим хүчний гэрчилгээ олгох журам батлах”

3/33 дугаар зүйлийн 33.1.222 дахь заалт:

“33.1.222. Ногоон барилгыг үнэлэх, гэрчилгээжүүлэх журам, заавар батлах”

**2 дугаар зүйл.**Барилгын тухай хуулийн 4 дүгээр зүйлийн 4.1.1 дэх заалтын “далан хаалт” гэсний дараа “зам гүүр” гэж, 32 дугаар зүйлийн 32.1.5 дахь заалтын “түүхий тос дамжуулах хоолой” гэсний дараа “металлург, хими болон хүнд үйлдвэр” гэж, 34 дүгээр зүйлийн 34.2 дахь заалтын “34.1.4” гэсний дараа “34.1.5” гэж тус тус нэмсүгэй.

**3 дугаар зүйл.**Барилгын тухай хуулийн дараах хэсэг, заалтыг доор дурдсанаар өөрчлөн найруулсугай:

1/20 дугаар зүйлийн 20.2 дахь хэсэг:

“20.2.Барилгын тухай хуулийн 10.1.5 дахь заалтад хамаарах ус, дулаан, цахилгаан хангамжийн эх үүсвэрийн барилга байгууламж, Барилгын тухай хуулийн 32.1.5-д заасан барилга байгууламжийн зураг төсөл боловсруулах, барилгын ажил гүйцэтгэх тусгай зөвшөөрлийг зөвхөн тухайн барилга байгууламжийн хувьд олгоно.”

2/33 дугаар зүйлийн 33.1.7 дахь хэсэг:

“33.1.7.барилгын салбарын шинжлэх ухаан, техник технологи, ногоон хөгжлийн баримт бичгийг боловсруулж батлах”;

2/34 дүгээр зүйлийн 34.1.5 дахь хэсэг:

“34.1.5.барилгын салбарын шинжлэх ухаан, техник технологи, ногоон хөгжлийн баримт бичгийг хэрэгжүүлэх”;

**4 дүгээр зүйл.**Барилгын тухай хуулийн 7 дугаар зүйлийн 7.1.1 дэх заалтын “өмчлөл, эзэмшил, ашиглалтад” гэснийг “өмчилсөн болон газрын хязгаарлагдмал эрхээр, эсхүл газар гэрээгээр ашиглаж” гэж, 37 дугаар зүйлийн 37.3 дахь хэсгийн “тухайн газрын эзэмшигч буюу өмчлөгчийг” гэснийг “газар өмчлөгч, газрын хязгаарлагдмал эрхтэй этгээд болон газар гэрээгээр ашиглагчийг” гэж тус тус өөрчилсүгэй.

**5 дугаар зүйл.**Барилгын тухай хуулийн 20 дугаар зүйлийн 20.8 дахь хэсгийн “барилгын улсын хяналт хэрэгжүүлэх байгууллагын дүгнэлтийг үндэслэн”, мөн хуулийн 37 дугаар зүйлийн 37.9.4 дэх заалтын “10.1.4” гэснийг, мөн хуулийн 34 дүгээр зүйлийн 34.2 дахь заалтын “34.1.15” гэснийг тус тус хассугай.

**6 дугаар зүйл.**Барилгын тухай хуулийн 12 дугаар зүйлийн 12.1.7 дахь заалт, 14 дүгээр зүйлийн 14.9 дэх хэсэг, 34 дүгээр зүйлийн 34.1.15 дахь заалтыг тус тус хүчингүй болгосугай.

**7 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын тосны бүтээгдэхүүний тухай хуулийн 8 дугаар зүйлийн 8.3.3 дахь заалтын “газар эзэмших зөвшөөрөл” гэснийг “газар ашиглуулах гэрээ” гэж, 11 дүгээр зүйлийн 11.2.3 дахь заалтын “газар эзэмших зөвшөөрөлтэй” гэснийг “газар ашиглах гэрээтэй” гэж тус тус өөрчилсүгэй.

 **2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ГАЗРЫН ХЭВЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын хэвлийн тухай хуулийн15 дугаар зүйлийн 3 дахь хэсгийн “эзэмшил газрынхаа хилийн” гэснийг “өмчилсөн газар, газрын хязгаардагдмал эрх болон газар ашиглуулах гэрээгээр”, 20 дугаар зүйлийн 3 дахь хэсгийн “өмчлөх, эзэмших, ашиглах талаарх бусдын” гэснийг “газар өмчлөгч, газрын хязгаарлагдмал эрхтэй этгээд болон газар ашиглуулах гэрээгээр ашиглагчийн” гэж тус тус өөрчилсүгэй.

2 дугаар зүйл. Газрын хэвлийн тухай хуулийн 10 дугаар зүйлийн 3 дахь хэсгийг хүчингүй болсонд тооцсугай.

**3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ГАМШГААС ХАМГААЛАХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Гамшгаас хамгаалах тухай хуулийн 14 дүгээр зүйлийн 14.2.1 заалтын “газар зүйн” гэсний ард “болон хаягийн” гэж нэмсүгэй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ТӨМӨР ЗАМЫН ТЭЭВРИЙН ТУХАЙ ХУУЛЬД**

 **ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Төмөр замын тээврийн тухай хуулийн 27 дугаар зүйлийн 27.10 дахь хэсгийг доор дурдснаар өөрчлөн найруулсугай:

“27.10.Төмөр замын зурвас газраас гаднах аюулгүй бүсэд газрын хязгаарлагдмал эрх олгох, газрыг гэрээгээр ашиглуулах шийдвэрийг аймаг, нийслэлийн газрын асуудал эрхэлсэн төрийн захиргааны байгууллага Газрын ерөнхий хуулийн 100.8 дахь хэсэгт заасныг баримталж шийдвэрлэнэ.”

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**СЭРГЭЭГДЭХ ЭРЧИМ ХҮЧНИЙ ТУХАЙ ХУУЛЬД**

 **ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Сэргээгдэх эрчим хүчний тухай хуулийн 5 дугаар зүйлийн 5.5.2 дахь заалтыг доор дурдсанаар өөрчлөн найруулсугай:

“5.5.2.сэргээгдэх эрчим хүчний эрх үүсвэрийг байршуулах зориулалтаар газрыг газрын хязгаарлагдмал эрх болон газар ашиглах асуудлыг Газрын ерөнхий хуулийн 36.5.1-д заасны дагуу аймаг нийслэлийн газар зохион байгуулалтын төлөвлөгөөнд тусгаж, шийдвэрлүүлэх.”

**2 дугаар зүйл.**Сэргээгдэх эрчим хүчний тухай хуулийн 9 дүгээр зүйлийн 9.2.1 дэх заалтын “газрыг эзэмших эрхийн гэрчилгээний” гэснийг “газрын хязгаарлагдмал эрх, эсхүл газар ашиглуулах ашиглуулах гэрээ байгуулах шийдвэр, гэрээний” гэж өөрчилсүгэй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ЭРЧИМ ХҮЧНИЙ ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Эрчим хүчний тухай хуулийн 33 дугаар зүйлийн 33.2 дахь хэсгийг доор дурдсанаар өөрчлөн найруулсугай:

 “33.2. Аймаг, нийслэлийн Засаг дарга эрчим хүчний шугам сүлжээний хамгаалтын зурвасыг Газрын ерөнхий хуулийн 100.13-т заасны дагуу тогтоож, газар зохион байгуулалтын жилийн төлөвлөгөөнд тусгуулна.”

**2 дугаар зүйл.**Эрчим хүчний тухай хуулийн 33 дугаар зүйлийн 33.4 дэх хэсгийн “дагуу бусдын эзэмшил, ашиглалтад байгаа” гэснийг “дагуух” гэж өөрчилсүгэй.

 **3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ТУСГАЙ ХАМГААЛАЛТТАЙ ГАЗАР НУТГИЙН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Тусгай хамгаалалттай газар нутгийн тухай хуулийн 27 дугаар зүйлийн 9 дэх хэсгийн “газрын” гэсний ард “хэсэгчилсэн гэж, 33 дугаар зүйлийн 1 дэх хэсгийн “хэлбэрээр” гэсний ард “улсын газар зохион байгуулалтын жилийн төлөвлөгөөг үндэслэн дуудлага худалдаа, төсөл сонгон шалгаруулалтын журмаар,” гэж тус тус нэмсүгэй.

**2 дугаар зүйл**. Тусгай хамгаалалттай газар нутгийн тухай хуулийн дараах хэсгийг доор дурдсанаар өөрчлөн найруулсугай

1/35 дугаар зүйлийн 1 дэх хэсэг:

“Монгол Улсын иргэн, хуулийн этгээд улсын газар зохион байгуулалтын жилийн төлөвлөгөөнд тусгагдсан улсын тусгай хамгаалалттай газарт газар ашиглах хүсэлтээ газрын биржид гаргана.”

2/38 дугаар зүйлийн 1 дэх хэсэг:

“Тусгай хамгаалалттай газар нутагт газар ашиглаж байгаа Монгол Улсын иргэн, хуулийн этгээд Газрын ерөнхий хуулийн 50.1.3, 50.1.5-д заасан эрхийг эдэлж, мөн зүйлийн 50.2.2-50.2.6, 50.2.9-50.2.12-д үүргийг хүлээнэ.”

**3 дугаар зүйл.**Тусгай хамгаалалттай газар нутгийн тухай хуулийн 2 дугаар зүйлийн 1 дэх хэсгийн “Газрын тухай хууль” гэснийг “Газрын ерөнхий хууль” гэж, 30 дугаар зүйлийн 10 дахь хэсгийн “тоо болон зохих журмын дагуу иргэн, аж ахуйн нэгж,байгууллагад ашиглуулах газрыг” гэснийг “тоог зохих журмын дагуу тогтоох” гэж, 34 дүгээр зүйлийн 1 дэх хэсгийн “5 жилээс илүүгүй” гэснийг “5 жил” гэж, мөн зүйлийн 2 дахь хэсгийн “аж ахуйн нэгж байгууллагад” гэснийг “хуулийн этгээдэд” гэж, 40 дүгээр зүйлийн гарчиг, 40 дүгээр зүйлийн 1, 2 дахь хэсгийн “эрх” гэснийг “гэрээ” гэж, 40 дүгээр зүйлийн 1 дэх хэсгийн 1 дэх заалтын “Газрын тухай хуулийн 39 дүгээр зүйлд” гэснийг “хууль болон газар ашиглах гэрээнд заасан үндэслэлээр ” гэж тус тус өөрчилсүгэй.

**3 дугаар зүйл.** Тусгай хамгаалалттай газар нутгийн тухай хуулийн 34 дүгээр зүйл, 35 дугаар зүйлийн 2 дахь хэсэг, 36 дугаар зүйл, 37 дугаар зүйл, 38 дугаар зүйлийн 2 хэсэг, 40 дүгээр зүйлийг тус тус хүчингүй болсонд тооцсугай;

**4 дүгээр зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ТҮГЭЭМЭЛ ТАРХАЦТАЙ АШИГТ МАЛТМАЛЫН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Түгээмэл тархацтай ашигт малтмалын тухай хуулийн 19 дүгээр зүйлд доор дурдсан агуулгатай 19.9, 19.10 дахь хэсэг нэмсүгэй.

“19.9.Түгээмэл тархацтай ашигт малтмалын ашиглалтын тусгай зөвшөөрөл эзэмшигч нь газрыг гэрээгээр ашиглах хүсэлтээ 30 хоногт багтаан аймаг нийслэлийн газрын асуудал эрхэлсэн төрийн захиргааны байгууллагад гаргана;

19.10.Энэ хуулийн 19.9-т заасан хүсэлтийг Газрын ерөнхий хуульд заасны дагуу шийдвэрлэнэ.”

**2 дугаар зүйл.**Түгээмэл тархацтай ашигт малтмалын тухай хуулийн дараах хэсэг, заалтыг доор дурдснаар өөрчлөн найруулсугай.

 1/42 дугаар зүйлийн 42.1 дэх хэсэг:

“42.1.Тусгай зөвшөөрөл эзэмшигч болон газар өмчлөгч, газрын хязгаарлагдмал эрх эзэмшигч, гэрээгээр газар ашиглагч нарын хооронд тухайн газарт нэвтрэн орох, дамжин өнгөрөх, ашиглах талаар гарсан маргааныг Иргэний хууль болон Газрын ерөнхий хуульд заасны дагуу шийдвэрлэнэ.”

 2/20 дугаар зүйлийн 20.1.7 дахь заалт:

“20.1.7.энэ хуульд заасан эрхээ хэрэгжүүлэх зорилгоор газар өмчлөгч, газрын хязгаарлагдмал эрх болон газрыг гэрээгээр ашиглагчийн зөвшөөрсний дагуу түүний газраар нэвтрэх, дайран өнгөрөх сервитут тогтоолгох.”

**2 дугаар зүйл.**Түгээмэл тархацтай ашигт малтмалын тухай хуулийн 2 дугаар зүйлийн 2.1 дэх хэсгийн “Газрын тухай” гэснийг “Газрын ерөнхий” гэж, 20 дугаар зүйлийн “20.2 дахь хэсгийн “Газар өмчлөгч, эзэмшигч” гэснийг “Газар өмчлөгч, газрын хязгаарлагдмал эрх эзэмшигч, гэрээгээр газар ашиглагч” гэж, 42 дугаар зүйлийн гарчгийн “эзэмшигч,” гэснийг “газрын хязгаарлагдмал эрх болон газрыг гэрээгээр ашиглагч” гэж тус тус өөрчилсүгэй.

**3 дугаар зүйл.**Түгээмэл тархацтай ашигт малтмалын тухай хуулийн 2/4 дүгээр зүйлийн 4.1.5 дахь заалт, 11 дүгээр зүйлийн 11.1.2 дахь заалтыг хүчингүй болсонд тооцсугай.

**4 дүгээр зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**УРГАМАЛ ХАМГААЛЛЫН ТУХАЙ** **ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ургамал хамгааллын тухай хуулийн 3 дугаар зүйлийн 3.1.1 дэх заалтын “Газрын тухай хуулийн 3.1.6-д” гэснийг “Газрын ерөнхий хуулийн 4.1.8-д” гэж, 10 дугаар зүйлийн 10.1.8 дахь заалтын “газар эзэмшиж, ашиглаж байгаа” гэснийг “газрыг газрын хязгаарлагдмал эрх болон газар ашиглуулах гэрээгээр ашиглаж” гэж, 13 дугаар зүйлийн 13.2.1 дэх заалтын “ашиглаж, эзэмшиж байгаа болон өмчийн” гэснийг “өмчлөсөн, газрын хягзаарлагдмал эрх, газар ашиглуулах гэрээгээр ашиглаж байгаа” гэж, 16 дугаар зүйлийн 16.3 дахь хэсгийн “Тариалангийн газар эзэмшиж, ашиглаж байгаа иргэн, хуулийн” гэснийг “газрын хязгаарлагдмал эрхтэй” гэж тус тус өөрчилсүгэй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**УЛСЫН БҮРТГЭЛИЙН ЕРӨНХИЙ ХУУЛЬ**

**1 дүгээр зүйл.**Улсын бүртгэлийн тухай хуулийн 8 дугаар зүйлийн 8.1.2 дахь заалтын “бусдын газар дээр барилга байгууламж барих эрхийн” гэснийг “барилга байгуудамж барих газрын эрхийн” гэж, 8.1.5 дахь заалтын “узуфруктын” гэснийг “узуфрукт эрхийн” гэж, 8.1.9 дэх заалтын “газар эзэмших, ашиглах эрхийн” гэснийг “Дундын мэдлийн газрын эрх” гэж тус тус өөрчилсүгэй.

**4 дүгээр зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ЭД ХӨРӨНГИЙН ЭРХИЙН УЛСЫН БҮРТГЭЛИЙН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Эд хөрөнгийн эрхийн улсын бүртгэлийн тухай хуулийн 11 дүгээр

зүйлд доор дурдсан агуулгатай 11.10 дахь хэсэг нэмсүгэй.

“11.10. Иргэн өмчлөлийн газраа Газрын ерөнхий хуулийн 42.1.2-т заасны дагуу Монгол Улсын иргэн, хуулийн этгээдэд барилга байгууламж барих газрын эрхээр шилжүүлснийг мөн зүйлийн 42.5-т заасан аймаг, нийслэлийн газрын асуудал эрхэлсэн төрийн захиргааны байгууллагын шийдвэрт үндэслэн бүртгэж, шилжүүлнэ

**2 дугаар зүйл.**Эд хөрөнгийн эрхийн улсын бүртгэлийн тухай хуулийн 4 дүгээр зүйлийн 4.4 дэх хэсгийн “үндэслэн” гэсний ард “дундын мэдлийн газрын эрхээр” гэж, 14 дүгээр зүйлийн 14.1.7 дахь заалтын “өмчлөлийн” гэсний өмнө “газраас бусад” гэж тус тус нэмсүгэй.

**3 дугаар зүйл.**Эд хөрөнгийн эрхийн улсын бүртгэлийн тухай хуулийн дараах хэсэг, заалтыг доор дурдсанаар өөрчлөн найруулсугай.

1/5 дугаар зүйлийн 5.9 дэх хэсэг:

 “5.9.Газрын ерөнхий хуулийн 42.1-д зааснаар дагуу иргэнд өмчүүлсэн газрыг, эд хөрөнгийн эрхийн бүртгэлд бүртгэнэ.”

2/28 дугаар зүйлийн 28.1 дэх хэсэг:

“28.1.Аймаг, нийслэлийн газрын асуудал эрхэлсэн төрийн захиргааны байгууллага, дүүргийн газрын хэлтэс, сумын газар зохион байгуулагч нь газрын узуфрукт эрх, барилга байгууламж барих газрын эрхийг улсын бүртгэлд бүртгүүлэхэд дараах мэдээллийг Улсын бүртгэлийн ерөнхий хуулийн 9.11-д заасан дундын мэдээллийн санд оруулж, цахимаар мэдүүлэх ба мэдүүлгийн үнэн зөвийг хариуцна:

 28.1.1.газрын узуфрукт эрх, барилга, байгууламж барих газрын хязгаарлагдмал эрх олгосон шийдвэрийн хуулбар;

28.1.2.газрын узуфрукт эрх, барилга, байгууламж барих газрын эрхийн гэрчилгээний хуулбар;

28.1.3.бусдын газрын эрхэд сервитут тогтоосон шийдвэр, гэрээ;

28.1.4.газрын кадастрын зураг;

28.1.5.газрын узуфрукт эрх, барилга байгууламж барих газрын эрхийг бусдад шилжүүлэх гэрээ;

28.1.6.газрыг улсын тусгай хэрэгцээнд нөхөх олговортойгоор солих, эсхүл эргүүлэн авах тухай шийдвэр, гэрээ.

3/28 дугаар зүйлийн 28.5 хэсэг:

“28.5 Аймаг, нийслэлийн газрын асуудал эрхэлсэн төрийн захиргааны байгууллага, дүүргийн газрын хэлтэс, сумын газар зохион байгуулагч нь газрын эрхийн гэрчилгээнд энэ хуулийн 28.3-т заасан улсын бүртгэлийн дугаарыг тэмдэглэнэ.”

**4 дүгээр зүйл.**Эд хөрөнгийн эрхийн улсын бүртгэлийн тухай хуулийн 2 дугаар зүйлийн 2.1 дэх хэсгийн “Газрын тухай хууль, Кадастрын зураглал ба газрын кадастрын тухай хууль” гэснийг “Газрын ерөнхий хууль, Кадастрын тухай хууль” гэж,  5 дугаар зүйлийн 5.9 дэх хэсгийн “эзэмших, ашиглах” гэснийг “энэ хуулийн 28-д заасан” гэж, 28 дугаар зүйлийн гарчгийн, 28 дугаар зүйлийн 28.2, 28.3 дахь хэсгийн “газар эзэмших, ашиглах” гэснийг “газрын узуфрукт эрх, барилга байгууламж барих газрын эрх” гэж тус тус өөрчилсүгэй.

**5 дугаар зүйл.**Эд хөрөнгийн эрхийн улсын бүртгэлийн тухай хуулийн 28 дугаар зүйлийн 28.4 дэх хэсгийн “эзэмших, ашиглах” гэснийг хассугай.

6 **дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ОЙН ТУХАЙ ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Ойн тухай хуулийн дараах хэсгийг доор дурдснаар өөрчлөн найруулсугай:

1/4 дүгээр зүйлийн 4.2 дахь хэсэг:

 “4.2.Хууль тогтоомжид заасан журмын дагуу газрыг хязгаарлагдмал эрх болон гэрээгээр ашиглаж байгаа Монгол Улсын иргэн, хуулийн этгээд өөрийн газартаа хувийн хөрөнгө оруулалтаар зориудаар тарьж ургуулсан ой модыг өмчилж болно.”

Тайлбар: “Ой модыг өмчилж болно” гэдэгт тухай ой модыг тарьж ургуулсан газар хамааргүй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ЧӨЛӨӨТ БҮСИЙН ТУХАЙ ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.** Чөлөөт бүсийн тухай хуулийн 22 дугаар зүйлд доор дурдсан агуулгатай 22.8 дахь хэсэг нэмсүгэй:

“22.8.Энэ хуулийн 22.5-т заасны дагуу газар олгосон шийдвэрт дурдсан мэдээллийг Газрын ерөнхий хуулийн 24.2.4-т заасан кадастрын мэдээллийн нэгдсэн санд тухай бүр оруулна.”

**2 дугаар зүйл.**Чөлөөт бүсийн тухай хуулийн дараах хэсэг, заалтыг доор дурдсанаар өөрчлөн найруулсугай:

 1/22 дугаар зүйлийн 22.2 дахь хэсэг:

“22.2.Чөлөөт бүсэд газрыг хүн, хуулийн этгээдэд Газрын ерөнхий хуулийн 75 дугаар зүйлд заасны дагуу ашиглуулна.;

 2/22 дугаар зүйлийн 22.3 дахь хэсэг:

“22.3.Чөлөөт бүсэд хүн, хуулийн этгээдэд ашиглуулах газрын суурь үнэлгээг Засгийн газар, газрын төлбөрийн хэмжээг Газрын төлбөрийн тухай хуулиар тогтооно;”

 3/22 дугаар зүйлийн 22.5 дахь хэсэг:

22.5.Чөлөөт бүсийн захирагч нь дуудлага худалдааны ялагчаар дуудлага худалдаанд амалсан үнийг, төсөл сонгон шалгаруулалтын ялагчаар хууль тогтоомжид заасан журмын дагуу итгэлцүүрээр тогтоосон дуудлага худалдааны анхны үнэтэй тэнцэх хэмжээний нэг удаагийн төлбөрийг төлүүлсний дараа Газрын ерөнхий хуулийн 75.1-т заасны дагуу газрын ашиглуулах шийдвэр гаргаж, гэрээ байгуулна;

 4/23 дугаар зүйлийн 23.1 дэх хэсэг:

“23.1.Чөлөөт бүсэд Газрын ерөнхий хуулийн 75 дугаар зүйлд заасны дагуу газар ашиглаж байгаа хүн хуулийн этгээдэд газрын төлбөрийн хөнгөлөлт үзүүлэх асуудлыг Газрын төлбөрийн тухай хуулиар зохицуулна;”

 5/8 дугаар зүйлийн 8.7.7 дахь заалт:

“8.7.7.чөлөөт бүсийн нутаг дэвсгэрт хүн, хуулийн этгээдэд энэ хуулийн 22.5-д заасныг үндэслэн газар ашиглуулах шийдвэр гаргах;”

**3 дугаар зүйл**. Чөлөөт бүсийн тухай хуулийн 22 дугаар зүйлийн 22.6 дахь хэсгийн “аж ахуйн нэгжийн газар эзэмших ашиглах эрхийг” гэснийг “бол хүн, хуулийн этгээдтэй байгуулсан гэрээг цуцалж, газар ашиглуулах шийдвэрийг хүчингүй болгоно.” гэж тус тус өөрчилсүгэй.

**4 дүгээр зүйл.**Чөлөөт бүсийн тухай хуулийн 22 дугаар зүйлийн 22.4, 22.7 дахь хэсгийг тус тус хүчингүй болсонд тооцсугай.

**6 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

 Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

Х**АРИЛЦАА ХОЛБООНЫ** **ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Харилцаа холбооны тухай хуулийн 28 дугаар зүйлийг доор дурдсанаар өөрчлөн найруулсугай:

**“28 дугаар зүйл. Зурвас газар**

 28.1.Харилцаа холбооны шугам сүлжээ, тэдгээрийн барилга байгууламжийн хамгаалалтын зурвас газрын хэмээг Газрын ерөнхий хуулийн 100.10-т зааснаар тогтооно.”

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

[**ХӨРӨНГӨ ОРУУЛАЛТЫН ТУХАЙ**](http://www.legalinfo.mn/law/details/9491?lawid=9491) **ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Хөрөнгө оруулалтын тухай хуулийн 12 дугаар зүйлийн 12.1.1 дэх заалтыг доор дурдснаар өөрчлөн найруулсугай.

1/12 дугаар зүйлийн 12.1.1 дэх заалт:

 “12.1.1.Газрын ерөнхий хуулийн 72.1.3, 72.1.4-т заасан хугацаагаар газар ашиглуулах;”

**2 дугаар зүйл.**Хөрөнгө оруулалтын тухай хуулийн 2.2 дахь хэсгийн “Газрын тухай” гэснийг “Газрын ерөнхий хууль” гэж өөрчилсүгэй.

**3 дугаар зүйл.** Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ХӨРС ХАМГААЛАХ, ЦӨЛЖИЛТӨӨС СЭРГИЙЛЭХ ТУХАЙ**

 [**ТУХАЙ**](http://www.legalinfo.mn/law/details/9491?lawid=9491) **ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хөрс хамгаалах, цөлжилтөөс сэргийлэх тухай хуулийн 2 дугаар зүйлийн 2.1 дэх хэсгийн “Газрын хууль” гэснийг “Газрын ерөнхий хууль” гэж, 7 дугаар зүйлийн 7.2.4 дэх заалтын “иргэн, аж ахуйн нэгж байгууллага эзэмшлийн болон өмчлөлийн газрын 10 хувиас доошгүй талбайд” гэснийг “хүн, хуулийн этгээд өмчлөлийн болон газрын хязгаарлагдмал эрх, эсхүл гэрээгээр ашиглаж буй газрынхаа нийт талбайн 10 хувиас доошгүй хувьд” гэж, 10 дугаар зүйлийн 10.1.1 дэх заалтын “тариалангийн газар эзэмшигч, ашиглагч” гэснийг “газрыг узуфрукт эрхтэй этгээд тариалангийн газрынхаа” гэж, 11 дүгээр зүйлийн 11.4 дэх хэсгийн “эзэмшигч, ашиглагч иргэн, гадаадын иргэн, харьяалалгүй хүн, аж ахуйн нэгж, байгууллага” гэснийг “болон газрын узуфрукт эрх, барилга байгууламж барих газрын эрх, гэрээгээр ашиглагч хүн, хуулийн этгээд” гэж тус тус өөрчилсүгэй.

 **3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

[**ҮЛ ХӨДЛӨХ ЭД ХӨРӨНГИЙН БАРЬЦААНЫ ТУХАЙ**](http://www.legalinfo.mn/law/details/118?lawid=118)

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Үлхөдлөх эд хөрөнгийн барьцааны тухай хуулийн 53 дугаар зүйлийн 53.1 дэх хэсгийн “газар эзэмших“ гэснийг газрын хязгаарлагдмал” гэж, мөн зүйлийн 53.3 дахь хэсгийн “ашиглах, эзэмших эрхийн бичгийн” гэснийг “эсхүл газрын хязгаарлагдмал эрхийн гэрчилгээний” гэж тус тус өөрчилсүгэй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

[**УСНЫ ТУХАЙ**](http://www.legalinfo.mn/law/details/118?lawid=118) **ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Усны тухай хуулийн 22 дугаар зүйлийн 22.1 дэх хэсгийн “бүс” гэсний дараа “Газрын ерөнхий хуульд заасны дагуу” гэж нэмсүгэй.

 **2 дугаар зүйл.**Усны тухай хуулийн 22 дугаар зүйлийн 22.2, 22.3, 22.5 дахь хэсгийг доор дурдснаар өөрчлөн найруулсугай:

1/22 дугаар зүйлийн 22.2 дахь хэсэг:

“22.2. Усан сан бүхий газрын онцгой хамгаалалтын бүсийг Газрын ерөнхий хуулийн 102.3.1-т заасны дагуу тогтооно.”

2/22 дугаар зүйлийн 22.3 дахь хэсэг:

“22.3.Усан сан бүхий газрын эрүүл ахуйн болон энгийн бүсийг Газрын ерөнхий хуулийн 102.3.2-т заасны дагуу тогтооно.”

 3/ 22 дугаар зүйлийг 22.5 дахь хэсэг:

**“**22.5.Усны сан бүхий газар, усны эх үүсвэрийн онцгой болон энгийн хамгаалалтын, эрүүл ахуйн бүсийн дэглэмийг Газрын ерөнхий хуулийн 102.3-т заасны дагуу тогтооно.”

**3 дугаар зүйл.**Усны тухай хуулийн 22 дугаар зүйлийн 22.7 дахь хэсгийн “Иргэн, аж ахуйн нэгж, байгууллага” гэснийг “хүн, хуулийн этгээд” гэж, 22.10 дахь хэсгийн “дараах байдлаар” гэснийг “Газрын ерөнхий хуулийн 102.9-т заасны дагуу” гэж тус тус өөрчилсүгэй.

**4 дүгээр зүйл.**Усны тухай хуулийн 22 дугаар зүйлийн 22.11, 22.12, 22.13 дахь хэсэг, 22.10.1, 22.10.2 дахь заалтыг тус тус хүчингүй болсонд тооцсугай.

**5 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**МОНГОЛ УЛСЫН ХИЛИЙН ТУХАЙ ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Монгол Улсын хилийн тухай хуулийн 26 дугаар зүйлийн 26.3.1 дэх заалтыг доор дурдсанаар өөрчлөн найруулсугай:

 “26.3.1.улсын хилийн зурваст газар өмчлүүлэх, газрын хязгаарлагдмал эрх болон гэрээгээр ашиглуулахыг;”

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ**

**ХУУЛЬД ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Аж ахуйн нэгжийн орлогын албан татварын тухай хуулийн 30 дугаар зүйлийн 30.7 дахь хэсгийн “тооцсон” гэсний ард “газрын хязгаарлагдмал эрх” гэж нэмэх.

**2 дугаар зүйл.**Аж ахуйн нэгжийн орлогын албан татварын тухай хуулийн 30 дугаар зүйлийн 30.5 дахь хэсгийг доор дурдсанаар өөрчлөн найруулсугай:

 “30 дугаар зүйлийн 30.5 дахь хэсэг:

30.5. Газрын үнэлгээг Газрын ерөнхий хуулийн 52.1-д заасан эрх шилжүүлэх гэрээний үнэ, эсхүл биржийн арилжааны үнийг;”

**3 дугаар зүйл.**Аж ахуйн нэгжийн орлогын албан татварын тухай хуулийн “4.1.12 дахь заалтыг газар ашиглах, эзэмших эрхийг” гэснийг “газрын хязгаарлагдмал эрх болон газрыг гэрээгээр ашиглах зөвшөөрлийг” гэж, 18 дугаар зүйлийн 18.8, 30 дугаар зүйлийн 30.2, 30.6 дахь хэсийн “газар эзэмших, ашиглах” гэснийг “газрын хязгаарлагдмал эрх, газар ашиглах гэрээ,” гэж тус тус өөрчилсүгэй.

**3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

 **ЕРӨНХИЙ БОЛОВСРОЛЫН СУРГУУЛИЙН ХООЛ ҮЙЛДВЭРЛЭЛ, ҮЙЛЧИЛГЭЭНИЙ ТУХАЙ** **ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл**.Ерөнхий боловсролын сургуулийн хоол үйлдвэрлэл, үйлчилгээний тухай хуулийн 3 дугаар зүйлийн 3.1.4 дэх заалтын “Газрын хуулийн 33 дугаар зүйлийн 33.1.1 дэх заалтад заасны дагуу сургуульд эзэмшүүлсэн” гэснийг “Газрын ерөнхий хуулийн 67.1.1-т заасны дагуу сургуульд газрыг гэрээгээр ашиглуулж буй” гэж өөрчилсүгэй.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ХОГ ХАЯГДЛЫН ТУХАЙ** **ХУУЛЬД ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.**Хог хаягдлын тухай хуулийн 40 дүгээр зүйлийг 40.8 дахь хэсгийг “газрыг эзэмшүүлэх, ашиглуулах асуудлыг Газрын тухай хуульд” гэснийг “газрын асуудлыг Газрын ерөнхий хуульд” гэж өөрчилсүгэй.

**2 дугаар зүйл.** Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ХОТ, СУУРИН ГАЗРЫГ ДАХИН ХӨГЖҮҮЛЭХ ТУХАЙ** **ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Хот, суурин газрыг дахин хөгжүүлэх тухай хуулийн 2 дугаар зүйлийн 2.1 дэх хэсгийн “Газрын тухай хууль” гэснийг “Газрын ерөнхий хууль” гэж, 4 дүгээр зүйлийн 4.1.5 дахь заалтын “Газрын тухай хуулийн 12.2-т” гэснийг “хот, тосгон, бусад суурины гудамж, талбай, зам, нийтийн амралт, зугаалга, биеийн тамирын зориулалттай газар, цэцэрлэгт хүрээлэн, оршуулгын газар, хог хаягдлын цэг, цэвэршүүлэх талбай зэрэг нийтийн хэрэгцээг хангахад зориулагдсан газрыг;” гэж, мөн зүйлийн 4.1.13 дахь заалтын “эзэмшигчээс” гэснийг “ барилга байгууламж барих эрхтэй этгээдээс”, 18 дугаар зүйлийн 18.5 дахь хэсгийн “тухай” гэснийг “ерөнхий” гэж тус тус өөрчилсүгэй.

**3 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ХУВЬ ХҮНИЙ ОРЛОГЫН АЛБАН ТАТВАРЫН ТУХАЙ** **ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Хувь хүний орлогын албан татварын тухай хуулийн дараах зүйлд доор дурдсан агуулгатай заалт нэмсүгэй:

1/10 дугаар зүйлийн 10.1.5 дахь заалт:

“10.1.5.Газар өмчлөх болон газрын хязгаарлагдмал эрхийг борлуулсан, шилжүүлсэний орлого”.

2/21 дүгээр зүйлийн 21.2.6 дахь заалт:

 “21.2.6.Энэ хуулийн 17.2-т заасан газрын суурь үнийг 2 хувиар”.

**2 дугаар зүйл.** Хувь хүний орлогын албан татварын тухай хуулийн 17 дугаар зүйлийн 17.2 дахь хэсгийг доор дурдснаар өөрчлөн найруулсугай:

**“**17.2.Газар өмчлөх эрх, газрын хязгаарлагдмал эрхийн үнэлгээ тооцох, татвар ногдуулах орлогыг Кадастрын хуульд заасны дагуу тогтоосон газрын суурь үнийн дүнгээр ”

**3 дугаар зүйл.** Хувь хүний орлогын албан татварын тухай хуулийн 22 дугаар зүйлийн 22.1.6 дахь заалтын “газар эзэмших, ашиглах” гэснийг “газар өмчлөх, газрын хязгаарлагдмал” гэж тус тус өөрчилсүгэй.

**4 дүгээр зүйл.** Хувь хүний орлогын албан татварын тухай хуулийн 10 дугаар зүйлийн 10.1.2 дахь заалтын “газар эзэмших, ашиглах эрх болон бусад” гэснийг хассугай.

Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ХОТ, СУУРИНЫ УС ХАНГАМЖ, АРИУТГАХ ТАТУУРГЫН**

**АШИГЛАЛТЫН ТУХАЙ ХУУЛЬД ӨӨРЧЛӨЛТ**

**ОРУУЛАХ ТООЦОХ ТУХАЙ**

 **1 дүгээр зүйл.**Хот, суурины ус хангамж, ариутгах татуургын ашиглалтын тухай хуулийн 17 дугаар зүйлийн 17.4 дэх хэсийн “аймаг, нийслэл, сум, дүүргийн Засаг даргын саналыг үндэслэн тухайн шатны иргэдийн Төлөөлөгчдийн Хурал дараах байдлаар” гэснийг “Газрын ерөнхий хуулийн 102.5-д заасны дагуу” гэж өөрчилсүгэй.

**2 дугаар зүйл.**Хот, суурины ус хангамж, ариутгах татуургын ашиглалтын тухай хуулийн 17 дугаар зүйлийн 17.4.1, 17.4.2, 17.4.3 заалтыг тус тус хүчингүй болсонд тооцсугай.

**3 дугаар зүйл.**Энэ хуулийг Газрын ерөнхий хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**АШИГТ МАЛТМАЛЫН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Ашигт малтмалын тухай хуулийн 26 дугаар зүйлд дараах агуулгатай 26.13, 26.14 дэх хэсэг тус тус нэмсүгэй.

 “26.13.Ашигт малтмалын ашиглалтын тусгай зөвшөөрөл авсан этгээд газрыг гэрээгээр ашиглах хүсэлтээ 30 хоногт багтаан газрын асуудал эрхэлсэн төрийн захиргааны байгууллагад гаргана.

“26.14.Энэ хуулийн 26.13-т заасан хүсэлтийг Газрын ерөнхий хуульд заасны дагуу шийдвэрлэнэ.”

**2 дугаар зүйл.**5 дугаар зүйлийн 5.2 дахь хэсгийн “эрхийг” гэсний ард “улс, аймаг, нийслэл, сумын газар зохион байгуулалтын ерөнхий төлөвлөгөөг үндэслэн” гэж нэмсүгэй.

**2 дугаар зүйл.** Ашигт малтмалын тухай хуулийн 21 дүгээр зүйлийн 21.1.8 дахь заалтыг доор дурдсанаар өөрчлөн найруулсугай:

 2/21 дүгээр зүйлийн 21.1.8 дахь заалт:

“21.1.8.энэ хуульд заасан эрхээ хэрэгжүүлэх зорилгоор бусдын өмчлөлийн, газрын хязгаарлагдмал эрхтэй болон гэрээгээр ашиглаж буй газарт тухай этгээдийн зөвшөөрсний дагуу нэвтрэх, дайран өнгөрөх эсхүл Газрын ерөнхий хуулийн 63.2.2-т заасан хувийн сервитут тогтоож болно.”

**3 дугаар зүйл.** Ашигт малтмалын тухай хуулийн 12 дугаар зүйлийн 12.1.4 дэх заалтын “Газрын тухай хуульд” гэснийг “Газрын ерөнхий хуулийн 16.2-т” гэж, 15 дугаар зүйлийн 15.2 дахь хэсгийн “эзэмшигч” гэснийг “газрын хязгаарлагдмал эрхтэй этгээд болон газар гэрээгээр” гэж өөрчилсүгэй.

**4 дугаар зүйл.**Ашигт малтмалын тухай хуулийн 4 дүгээр зүйлийн 4.1.3, 12 дугаар зүйлийн 12.1.5 дахь заалтыг тус тус хүчингүй болсонд тооцсугай.

**5 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

[**ТАРИАЛАНГИЙН ТУХАЙ**](http://www.legalinfo.mn/law/details/118?lawid=118) **ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Тариалангийн тухай хуулийн 27 дугаар зүйлийн 27.3, 27.4 дэх хэсгийг доор дурдсанаар өөрчлөн найруулсугай:

 1/27 дугаар зүйлийн 27.3 дахь хэсэг:

“27.3.Мэдэгдэлд заасан хугацаанд хөрсний төлөв байдлыг сайжруулах арга хэмжээ аваагүй бол тариалангийн асуудал хариуцсан нутгийн захиргааны байгууллага нь Газрын ерөнхий хуулийн 55.1.3-т заасан үндэслэлээр газрын узуфрукт эрхийн гэрчилгээг хүчингүй болгох саналыг холбогдох баримтын хамтаар аймаг, нийслэлийн газрын асуудал эрхэлсэн төрийн захиргааны байгууллагад хүргүүлнэ.”

 2/27 дугаар зүйлийн 27.4 дэх хэсэг:

“Энэ хуулийн 27.3-т заасан саналыг үндэслэн аймаг, нийслэлийн газрын асуудал эрхэлсэн төрийн захиргааны байгууллага хөрсний төлөв байдлыг дордуулсан иргэн, хуулийн этгээдийн газрын узуфрукт эрхийн гэрчилгээг хүчингүй болгож, Газрын ерөнхий хуульд заасны дагуу тухайн этгээдэд мэдэгдэнэ.”

**2 дугаар зүйл.**Тариалангийн тухай хуулийн 20 дугаар зүйлийн 20.1.2 дахь хэсгийн “тухай” гэснийг “ерөнхий” гэж, 26 дугаар зүйлийн 26.9 дэх хэсгийн “Тариалангийн зориулалттай газар эзэмших, ашиглах” гэснийг “газрын узуфрукт” гэж тус тус өөрчилсүгэй.

**3 дугаар зүйл.**Тариалангийн тухай хуулийн 15 дугаар зүйл, 20 дугаар зүйлийн 20.4 дэх хэсэг, 22 дугаар зүйлийн 22.3 дахь хэсгийг тус тус хүчингүй болсонд тооцсугай.

**4 дүгээр зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**СУУУЦ ӨМЧЛӨГЧДИЙН ХОЛБООНЫ ЭРХ ЗҮЙН БАЙДАЛ, НИЙТИЙН**

**ЗОРИУЛАЛТТАЙ ОРОН СУУЦНЫ БАЙШИНГИЙН ДУНДЫН ӨМЧЛӨЛИЙН ЭД ХӨРӨНГИЙН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**ХУУЛЬ**

 **1 дүгээр зүйл.**Сууц өмчлөгчдийн холбооны эрх зүйн байдал, нийтийн зориулалттай орон сууцны байшингийн дундын өмчлөлийн эд хөрөнгийн тухай хуулийн 12 дугаар зүйлийн 12.4.5 дахь заалтын “дундын өмчлөлийн” гэсний өмнө, 15 дугаар зүйлийн 15.5 дахь хэсгийн “бол” гэсний дараа “орон сууцны барилгын доорх болон орчны газраас бусад” гэж тус тус нэмсүгэй.

**2 дугаар зүйл.**Сууц өмчлөгчдийн холбооны эрх зүйн байдал, нийтийн зориулалттай орон сууцны байшингийн дундын өмчлөлийн эд хөрөнгийн тухай хуулийн 4 дүгээр зүйлийн 4.1.6 дахь заалтын “нийтийн эдэлбэрийн” гэснийг “нийтээр ашиглах газрыг” гэж, 15 дугаар зүйлийн 15.6 дахь хэсгийн “орон сууцны байшингийн дэвсгэр болон орчны газрыг эзэмших, ашиглах” гэснийг “дундын мэдлийн газрын” гэж тус тус өөрчилсүгэй.

**3 дугаар зүйл.** Сууц өмчлөгчдийн холбооны эрх зүйн байдал, нийтийн зориулалттай орон сууцны байшингийн дундын өмчлөлийн эд хөрөнгийн тухай хуулийн 12 дугаар зүйлийн 12.4.8, 18 дугаар зүйлийн 18.1.4 дэх заалтыг тус тус хүчингүй болсонд тооцсугай.

**4 дүгээр зүйл.**Энэ хуулийг Газрын ерөнхий хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ, ТҮҮНИЙ УДИРДЛАГЫН ТУХАЙ ХУУЛЬД НЭМЭЛТ, ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 59 дүгээр зүйлийн 59.1.13 дахь заалтын “газрыг” гэсний ард “газар зохион байгуулалт, хот, тосгоны хөгжлийн ерөнхий төлөвлөгөөний дагуу” гэж нэмсүгэй.

**2 дугаар зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн дараах заалтыг доор дурдсанаар өөрчлөн найруулсугай.

1/59 дүгээр зүйлийн 59.1.15 дахь заалт:

 “59.1.15.газартай холбогдон үүссэн маргааныг Газрын ерөнхий хуульд заасан журмын дагуу шийдвэрлүүлэх;”

 **3 дугаар зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 22 дугаар зүйлийн 22.1.13, 25 дугаар зүйлийн 25.1.10 дахь заалтуудын “эзэмшлийн” гэснийг “эдэлбэр газрын” гэж, 23 дугаар зүйлийн 23.1.5, 58 дугаар зүйлийн 58.1.13 дахь заалтын “бусдын эзэмшил, ашиглалтад ” гэснийг “хүн, хуулийн этгээдэд газрыг газрын хязгаарлагдмал эрх болон газар ашиглах гэрээгээр” гэж, 59 дүгээр зүйлийн 59.1.18 дахь заалтын “газар ашиглах, эзэмших,” гэснийг “газрыг газрын хязгаарлагдмал эрх, газар ашиглах гэрээгээр болон” гэж тус тус өөрчилсүгэй.

 **4 дүгээр зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 59 дүгээр зүйлийн 59.1.14, 59.1.16, 60 дугаар зүйлийн 60.1.11 дэх заалт, 62 дугаар зүйлийн 62.1.11 дэх заалт, 63 дугаар зүйлийн 63.1.11 дэх заалтыг тус тус хүчингүй болсонд тооцсугай.

 **6 дугаар зүйл**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**МОНГОЛ УЛСЫН НИЙСЛЭЛ УЛААНБААТАР ХОТЫН**

**ЭРХ ЗҮЙН БАЙДЛЫН ТУХАЙ ХУУЛЬД ӨӨРЧЛӨЛТ**

 **ОРУУЛАХ ТУХАЙ**

**1 дүгээр зүйл.**Монгол Улсын Нийслэл Улаанбаатар хотын эрх зүйн байдлын тухай хуулийн 21 дүгээр зүйлийн 21.1.4 дэх заалтыг доор дурдсанаар өөрчлөн найруулсугай.

 “21 дүгээр зүйлийн 21.1.4 дэх заалт:

 21.1.4.Газрын ерөнхий хууль, Хот байгуулалтын тухай хуульд нийцүүлэн нийслэл хотын болон нийтийн эдэлбэр газрын ашиглалтын журмыг тогтоох;”

 **2 дугаар зүйл.**Монгол Улсын Нийслэл Улаанбаатар хотын эрх зүйн байдлын тухай хуулийн 6 дугаар зүйлийн 6.5 дахь хэсэг, “эзэмших, ашиглах эрх” гэснийг 40 дүгээр зүйлийн 40.5 дахь хэсгийн “газар эзэмшүүлэх, ашиглуулах” гэснийг “газрын хязгаарлагдмал эрх, газрыг гэрээгээр ашиглуулахдаа” гэж, гэснийг хассугай.

 **4 дүгээр зүйл.**Монгол Улсын Нийслэл Улаанбаатар хотын эрх зүйн байдлын тухай хуулийн 19 дүгээр зүйлийн 19.3.3 дахь заалтыг хүчингүй болсонд тооцсугай.

 **5 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

[**ҮЛ ХӨДЛӨХ ЭД ХӨРӨНГИЙН АЛБАН ТАТВАРЫН ТУХАЙ**](http://www.legalinfo.mn/law/details/39?lawid=39)

**ХУУЛИЙН ЗАРИМ ЗААЛТЫН ХҮЧИНГҮЙ БОЛСОНД**

**ТООЦОХ ТУХАЙ**

**1 дүгээр зүйл.**Үл хөдлөх эд хөрөнгийн албан татварын тухай хуулийн 7 дугаар зүйлийн 7.2.2, 7.2.3 дахь заалтыг тус тус хүчингүй болсонд тооцсугай.

**2 дугаар зүйл.** Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс дагаж мөрдөнө.

ГАРЫН ҮСЭГ

Төсөл

**МОНГОЛ УЛСЫН ХУУЛЬ**

2022 оны ... дугаар Улаанбаатар

 сарын ...-ны өдөр хот

**ЗӨРЧЛИЙН ТУХАЙ ХУУЛЬД ӨӨРЧЛӨЛТ**

**ОРУУЛАХ ТУХАЙ**

 **1 дүгээр зүйл.**Зөрчлийн тухай хуулийн 8.1 дүгээр зүйлд доор дурдсан агуулгатай 15, 16,17, 18, ,19 дэх хэсэг нэмсүгэй:

1/8.1 дүгээр зүйлийн 15 дахь хэсэг:

 “15.Газар өмчлөгч, газрын хязгаарлагдмал эрх эзэмшигч, газар гэрээгээр ашиглагч хүн, хуулийн этгээд хуульд зааснаас бусад тохиолдолд газрын зориулалтыг өөрчилсөн, газар ашиглалтын бүсчлэлийн дүрэм, дэглэмийг зөрчсөн эсхүл газрыг зориулалтын бусаар ашиглаж орлого олсон бол хууль бусаар олсон орлогыг хураан авч, зөрчлийг арилгуулан хүнийг хоёр зуун тавин нэгжтэй тэнцэх хэмжээний төгрөгөөр, хуулийн этгээдийг хоёр мянга таван зуун нэгжтэй тэнцэх хэмжээний төгрөгөөр торгоно;”

 2/8.1 дүгээр зүйлийн 16 дахь хэсэг:

“16.Улсын газар зохион байгуулалтын ерөнхий болон жилийн төлөвлөгөөнд тусгагдаагүй байршилд ашигт малтмал, түгээмэл тархацтай ашигт малтмалын ашиглалтын үйл ажиллагаа явуулсан бол хууль бусаар олсон орлогыг хураан авч, учруулсан хохирол, нөхөн төлбөрийг гаргуулж, хүнийг арван мянган нэгжтэй тэнцэх хэмжээний төгрөгөөр, хуулийн этгээдийг нэг зуун мянган нэгжтэй тэнцэх хэмжээний төгрөгөөр торгоно;”

 3/8.1 дүгээр зүйлийн 17 дахь хэсэг:

“17.Уул уурхай, ашигт малтмал, газрын тос, уламжлалт бус газрын тос ашиглах тусгай зөвшөөрөл эзэмшигч уг зөвшөөрлийг авснаас хойш 30 хоногийн дотор газрыг гэрээгээр ашиглах хүсэлтээ аймаг, нийслэлийн газрын суудал эрхэлсэн төрийн захиргааны байгууллагад гаргаагүй бол хүнийг таван мянган нэгжтэй тэнцэх хэмжээний төгрөгөөр, хуулийн этгээдийг тавин мянган нэгжтэй тэнцэх хэмжээний төгрөгөөр торгоно;

 4/8.1 дүгээр зүйлийн 18 дахь хэсэг:

18.Газрын хязгаарлагдмал эрхтэй этгээд Газрын ерөнхий хуульд заасан үүргээ биелүүлээгүй бол газрын хязгаарлагдмал эрхийг хүчингүй болгож, газрыг албадан чөлөөлж, түүнтэй холбоотой зардлыг нөхөн төлүүлж, хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно;

 5/8.1 дүгээр зүйлийн 19 дэх хэсэг:

19.Газрын хязгаарлагдмал эрх эзэмшигч, газар гэрээгээр ашиглагч хүн, хуулийн этгээд газрыг үр ашигтай, зохистой ашиглах, хамгаалах нийтлэг шаарлдлагыг биелүүлээгүйгээс газрын чанар байдал доройтсон, үр ашиг нь буурсан нь эрх бүхий байгууллагын дүгнэлтээр тогтоогдсон бол газар өмчлөгч болон газрын хягзгаарлагдмал эрхтэй этгээдийг эрхийг хүчингүй болгох, газар ажиллах гэрээг цуцлаж, газрыг албадан чөлөөлж, түүнтэй холбоотой зардлыг нөхөн төлүүлж, хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

 **2 дугаар зүйл. Зөрчлийн тухай хуулийн 8.1 дүгээр дараах хэсэг, заалтыг доор дурдснаар өөрчлөн найруулсугай.**

 1/8.1 дүгээр зүйлийн 4 дэх хэсэг:

“4.Хуульд заасан журмын дагуу газар хязгаарлагдмал эрхийн гэрчилгээгээ барьцаалах, шилжүүлэх тохиолдолд улсын бүртгэлд бүртгүүлэх, эсхүл газрын хязгаарлагдмал эрхийн гэрчилгээг хуулиар зөвшөөрсөн хэлбэрээр зөвхөн Монгол Улсын иргэн, хуулийн этгээдэд шилжүүлэх, эсхүл барьцаалах журам зөрчсөн бол газрыг хязгаарлагдмал эрхийн гэрчилгээг хүчингүй болгож, газрыг албадан чөлөөлж, газар чөлөөлөхтэй холбоотой зардлыг нөхөн төлүүлж, хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.”

2/8.1 дүгээр зүйлийн 7 дахь хэсэг:

“7.Газар ашиглагч нь газар ашиглах гэрээний дагуу ашиглаж байгаа газраа бусдад ашиглуулсан, барьцаалсан бол газар ашиглуулах гэрээг цуцалж, хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

 3/8.1 дүгээр зүйлийн 8 дахь хэсэг:

“8.Газрын нэгдмэл сангийн ангилалд бүртгэгдсэн хадлангийн талбайд хадлан авч дуустал мал бэлчээх, эсхүл тариалангийн газарт газрын узуфрукт эрхтэй этгээдийн албан ёсны зөвшөөрөлгүйгээр мал, амьтан оруулах, бэлчээх, мал бэлчээхийг хориглосон хязгаарлалтыг зөрчсөн бол учруулсан хохирол, нөхөн төлбөрийг гаргуулж хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

4/8.1 дүгээр зүйлийн 9 дэх хэсэг:

 “9. Газрын ерөнхий хуульд заасан газрын нэгдмэл сангийн хөдөө аж ахуйн зориулалттай газрын бэлчээр, хадлан, тариалангийн газрыг, хот, тосгон, бусад суурин газрыг, зам шугам сүлжээний газрыг зохистой ашиглах хамгаалах үүргээ биелүүлээгүйгээс тухайн газарт хохирол учирсан болох нь газрын хянан баталгааны дүгнэлтээр тогтоогдсон бол тухайн газарт учирсан хохиролыг Газрын ерөнхий хуульд заасны дагуу нөхөн төлүүлж, газрын хязгаарлагдмал эрхийг хүчингүй болгож, газар ашиглах гэрээг цуцалж хүнийг зургаан зуун тавин нэгжтэй тэнцэх хэмжээний төгрөгөөр, хуулийн этгээдийг зургаан мянга таван зуун нэгжтэй тэнцэх хэмжээний төгрөгөөр торгоно.

5/8.1 дүгээр зүйлийн 9.1, 9.4 дэх заалт:

“9.1.Тариалангийн газар, хадлангийн талбай, хот, тосгон бусад суурин газар, зам, шугам сүлжээний газрыг зүй зохистой ашиглах, хамгаалах журам зөрчсөн бол учирсан хохирлыг нөхөн төлүүлж хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

 9.4.газрыг бохирдуулсан нь эрүүгийн хариуцлага хүлээлгэхээргүй бол газрыг албадан чөлөөлж, газарт учруулсан хохирол, нөхөн төлбөрийг гаргуулж хүнийг хоёр мянган нэгжтэй тэнцэх хэмжээний төгрөгөөр, хуулийн этгээдийг хорин мянган нэгжтэй тэнцэх хэмжээний төгрөгөөр торгоно.”

 6/ 8.1 дүгээр зүйлийн 10.3, 10.4 дэх заалт:

“10.3.аймаг, нийслэлийн газар зохион байгуулалтын жилийн төлөвлөгөөнд тусгагдаагүй эсхүл газрыг зохих зөвшөөрөлгүй ашигласан;

10.4.газрын хязгаарлагдмал эрх болон газар ашиглах гэрээ дуусгавар болоход тухайн газрыг газрын хязгаарлагдмал эрхээр эзэмшиж эсхүл газар ашиглах гэрээгээр ашиглаж байсан хүн, хуулийн этгээд хууль буюу гэрээнд заасны дагуу газрыг нөхөн сэргээгээгүй, сайжруулаагүй;”

 3 **дугаар зүйл.**Зөрчлийн тухай хуулийн 8.1 дүгээр зүйлийн 1 дэх хэсгийн “Бусдын эзэмшил, ашиглалтад байгаа газарт” гэснийг “Газрын эрхтэй этгээдийн” гэж, 2 дахь хэсгийг “бусад зориулалтаар бусдын эзэмшил, ашиглалтад байгаа газрыг хязгаарлагдмал эрхтэйгээр” гэснийг “бусдын газарт сервитут тогтоон” гэж, 3 дахь хэсгийн “Газар эзэмшигч, ашиглагч” гэснийг “Иргэн, аж ахуйн нэгж, байгууллагын газрын эрх дуусгавар болоход” гэж, 5 дахь хэсгийн “хүнийг гурван зуун нэгжтэй тэнцэх хэмжээний төгрөгөөр, хуулийн этгээдийг гурван мянган” гэснийг “хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган” гэж, 6 дахь хэсгийн “хүнийг нэг зуун нэгжтэй тэнцэх хэмжээний төгрөгөөр, хуулийн этгээдийг нэг мянган” гэснийг “хүнийг хоёр зуун нэгжтэй тэнцэх хэмжээний төгрөгөөр, хуулийн этгээдийг хоёр мянган” гэж, 10.5 дахь хэсгийн “хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган” гэснийг “хүнийг нэг мянган нэгжтэй тэнцэх хэмжээний төгрөгөөр, хуулийн этгээдийг арван мянган” гэж, 11 дэх хэсгийн “Газрын тухай” гэснийг “Геодези зураг зүйн тухай” гэж тус тус өөрчилсүгэй.

**4 дүгээр зүйл.**Зөрчлийн тухай хуулийн 8.1 дүгээр зүйлийн 12 дахь хэсгийн “эзэмшил, ашиглалтад байгаа газрыг” гэснийг хассугай.

**5 дугаар зүйл.**Энэ хуулийг Газрын ерөнхий хууль хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ

 **МОНГОЛ УЛСЫН ХУУЛЬ**

20.. оны … дугаар Улаанбаатар хот

сарын …-ний өдөр

**ГАЗРЫН ТУХАЙ ХУУЛЬ ХҮЧИНГҮЙ БОЛСОНД**

**ТООЦОХ ТУХАЙ**

**1 дүгээр зүйл.**2002 оны6 дугаар сарын 07-ны өдөр баталсан Газрын тухай хуулийг хүчингүй болсонд тооцсугай.

**2 дугаар зүйл.**Энэ хуулийг Газрын ерөнхий хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

ГАРЫН ҮСЭГ